Bloemfontein. – Daar was Saterdag na afloop van hul Curriebeker-kwalifiseerder ’n skeutjie goeie én slegte nuus vir Griekwas met die oog op die toekoms.
Ná weke van bespiegelinge het Hawies Fourie, die Griekwas-afrigter, bevestig dat dié losskakel ’n kontrak met die Pumas gesluit het.
Brummer, wat gereeld by die Cheetahs vir die Superrugby-reeks betrek is, sal nog vir die Curriebeker-reeks by Griekwas aanbly, maar aan die einde van die seisoen na Nelspruit verhuis.
Die 26-jarige Brummer het Kimberley in 2012 sy tuiste gemaak en sy deelname aan vanjaar se Curriebeker-reeks sal dus sy vierde, maar ook laaste, seisoen in die Poublou-trui wees.
Met Brummer wat tans las het van ’n seer kuitspier, het Riaan Viljoen die afgelope ruk – nes toe hy in Japan gespeel het – die losskakel-rol vertolk.
Trouens, hul agterstand van 14-12 met rustyd het ’n ou vir ’n ruk laat dink die Luiperds, wat Grens Saterdag in Oos-Londen met 33-8 getroef het, is in die binnebaan vir Curriebeker-deelname.
Die Poubloues het laat in die tweede helfte ’n tweede asem gekry en uiteindelik ses drieë vir ’n oorwinning gaan druk.